TABELA DE SINTEZĂ
a recomandărilor, propunerilor, întrebărilor și obiecțiilor formulate în cadrul consultării publice
Comuna Răscăieți - satele Răscăieți și Răscăieții Noi | clusterul Slobozia - Răscăieți
Prezenta tabelă de sinteză este elaborată pentru comuna Răscăieți, care include satele Răscăieți și Răscăieții Noi, în cadrul procesului de consultare publică privind proiectul de decizie referitor la amalgamarea voluntară a UAT Răscăieți și UAT Slobozia. Centrul administrativ propus pentru viitoarea UAT amalgamată este satul Slobozia, iar denumirea de lucru utilizată în documentele Grupului de Lucru Comun este UAT Slobozia - Răscăieți.
La elaborarea sintezei au fost analizate răspunsurile colectate prin chestionarul online „PĂREREA TA”, raportul și sinteza anterioară a sondajului, procesele-verbale ale adunărilor publice din 08 iulie și 12 iulie 2026, procesele-verbale ale Grupului de Lucru Comun și Viziunea de lucru a viitoarei UAT Slobozia - Răscăieți.
În total, pentru comuna Răscăieți au fost consemnate 186 participări/răspunsuri în cadrul procesului de consultare: 56 răspunsuri în fișierul Excel actualizat al chestionarului online și 130 participări la cele trei ședințe/adunări publice documentate: 29 persoane la ședința din 08 iulie 2026, 57 persoane la adunarea generală din satul Răscăieți și 44 persoane la adunarea generală din satul Răscăieții Noi.
Fișierul PDF al formularului indică 55 de răspunsuri, iar fișierul Excel actualizat anexat conține 56 răspunsuri. În prezenta sinteză au fost utilizate datele actualizate din Excel. Datele sunt prezentate ca participări și răspunsuri consemnate, fără a afirma că reprezintă persoane unice, deoarece aceeași persoană putea participa la mai multe forme de consultare.
Din cele 56 răspunsuri online analizate, 39 respondenți au indicat că locuiesc în satul Răscăieți, 10 respondenți au indicat că locuiesc în satul Răscăieții Noi, iar 7 respondenți au indicat că sunt originari din localitate, dar locuiesc în altă parte. Propunerile au fost grupate pe domenii, cu păstrarea sensului exprimat de participanți și cu formulări clare pentru utilizarea tabelului în dosarul consultării publice.

	Nr. crt.
	Localitatea / sursa propunerii
	Propunerea, recomandarea, obiecția sau întrebarea formulată
	Argumentarea / explicația succintă
	Modul de examinare / răspunsul autorității
	Decizia privind examinarea
	Observații, după caz

	1
	Sondaj online
	Majoritatea respondenților susțin amalgamarea voluntară.
	În fișierul Excel actualizat, 44 din 56 respondenți au răspuns „Da” la întrebarea privind acordul pentru amalgamarea voluntară. Dintre locuitorii care au indicat că locuiesc în Răscăieți și Răscăieții Noi, 41 au răspuns „Da”.
	Se ia act de susținerea exprimată. Continuarea procesului trebuie însoțită de explicații clare privind serviciile, investițiile, centrul administrativ și rolul fiecărui sat.
	Acceptată
	Susținerea este majoritară, dar trebuie explicată prin rezultate concrete.

	2
	Sondaj online
	Există și răspunsuri negative sau de rezervă față de amalgamare.
	Au fost 7 răspunsuri „Nu” și 5 răspunsuri „Nu știu / Nu pot aprecia”. În adunări au fost exprimate întrebări despre centrul administrativ, reprezentare și acces la servicii.
	Se recomandă informare suplimentară, în limbaj simplu, cu răspuns la întrebările oamenilor și cu publicarea sintezei consultărilor.
	Acceptată pentru informare
	Opiniile rezervate se includ în dosar și nu se ignoră.

	3
	Sondaj online
	Cooperarea cu satul Slobozia este privită, în general, favorabil.
	La întrebarea despre cooperare, 32 respondenți au răspuns „Da”, 11 au răspuns „Mai degrabă da”, iar 2 au bifat simultan „Da” și „Mai degrabă da”.
	Se recomandă explicarea cooperării prin exemple concrete: drumuri, salubrizare, apă, iluminat, transport, CUPS și proiecte comune.
	Acceptată pentru informare
	Totalul răspunsurilor favorabile sau mai degrabă favorabile este majoritar.

	4
	GLC / adunări publice
	Centrul administrativ propus în satul Slobozia trebuie explicat clar locuitorilor comunei Răscăieți.
	În adunarea din satul Răscăieți au fost întrebări privind centrul administrativ și de ce primăria nu poate rămâne în Răscăieți.
	Se explică faptul că centrul administrativ este propunere de lucru inclusă în proiectul de decizie și trebuie analizat conform cadrului legal, cu menținerea accesului local la servicii în Răscăieți și Răscăieții Noi.
	Explicată
	Subiect sensibil pentru comunitate; necesită comunicare calmă și transparentă.

	5
	Răscăieți / Răscăieții Noi
	În fiecare sat trebuie să existe punct local de informare, preluare cereri și servicii administrative.
	Această propunere apare la ședința din 08 iulie și la ambele adunări generale din 12 iulie. Oamenii întreabă dacă vor fi obligați să meargă în alt sat pentru acte.
	Se recomandă organizarea unui ghișeu local/punct de informare în Răscăieți și Răscăieții Noi, cu program afișat și responsabil desemnat.
	Acceptată
	Măsura reduce frica oamenilor că vor pierde accesul la primărie.

	6
	Sondaj online - satul Răscăieți
	Serviciul de colectare și depozitare a gunoiului trebuie îmbunătățit.
	În satul Răscăieți, 19 din 39 respondenți au indicat această problemă. Oamenii menționează sat murdar, lipsa unui sistem comod și dificultăți pentru persoanele în etate.
	Se recomandă stabilirea unui grafic clar de colectare, extinderea acoperirii, informarea gospodăriilor și întărirea serviciului de salubrizare.
	Acceptată
	Este problema principală indicată de respondenții din satul Răscăieți.

	7
	Sondaj online / adunări publice
	Gunoiștile neautorizate, râpele și locurile murdare trebuie curățate și monitorizate.
	În răspunsuri sunt menționate satul murdar, aruncarea gunoiului unde se nimerește, curățarea râpelor și riscul de poluare sau inundații.
	Se recomandă identificarea locurilor problematice, curățarea lor, stabilirea responsabililor și informarea cetățenilor despre regulile de depozitare a deșeurilor.
	Acceptată parțial
	Necesită acțiuni constante, nu doar intervenții ocazionale.

	8
	Sondaj online - satul Răscăieții Noi
	Serviciul de salubrizare trebuie să funcționeze și pentru satul Răscăieții Noi.
	În satul Răscăieții Noi, 3 din 10 respondenți au indicat problema gunoiului.
	Se recomandă includerea satului Răscăieții Noi în același sistem clar de salubrizare, cu grafic, responsabilități și informare publică.
	Acceptată
	Trebuie evitată percepția că satul mai mic este lăsat la urmă.

	9
	Sondaj online - satul Răscăieți
	Drumurile locale din satul Răscăieți trebuie reparate și întreținute.
	În satul Răscăieți, 7 respondenți au indicat drumurile ca problemă prioritară. Răspunsurile vorbesc despre noroi, acces dificil iarna sau pe timp de ploaie și drumuri greu de folosit.
	Se recomandă inventarierea drumurilor pe sectoare, stabilirea porțiunilor urgente și includerea lor în programul de reparații al viitoarei UAT.
	Acceptată
	Sectoarele trebuie stabilite transparent, pe criterii clare.

	10
	Sondaj online - satul Răscăieții Noi
	Drumurile locale din Răscăieții Noi trebuie tratate ca prioritate principală pentru acest sat.
	În Răscăieții Noi, 5 din 10 respondenți au indicat drumurile ca problemă prioritară. În adunare s-a discutat și despre reparația sectorului de drum de la traseul național spre capătul satului.
	Se recomandă includerea separată a drumurilor din Răscăieții Noi în Viziune și în lista investițiilor, inclusiv a sectoarelor afectate de lucrările la apă.
	Acceptată
	Este prioritatea nr. 1 pentru respondenții din Răscăieții Noi.

	11
	Adunări publice
	Drumurile de acces către mahalale și spre instituții trebuie incluse în planificare.
	La adunări s-a cerut repararea drumurilor principale și a drumurilor de acces către toate mahalalele. În răspunsuri apare și dificultatea persoanelor în etate, a persoanelor cu dizabilități și a serviciilor medicale de a ajunge la gospodării.
	Se recomandă pregătirea unei liste publice de drumuri prioritare, cu indicarea localității, sectorului, motivului și etapei propuse de intervenție.
	Acceptată parțial
	Necesită devize, verificare pe teren și surse de finanțare.

	12
	Sondaj online - satul Răscăieți
	Iluminatul public trebuie extins pe străzile neacoperite din satul Răscăieți.
	În satul Răscăieți, 9 respondenți au indicat insuficiența iluminatului. Oamenii invocă siguranța pe timp de noapte și accesul celor care locuiesc departe de centru.
	Se recomandă inventarierea străzilor fără iluminat, estimarea costurilor și extinderea etapizată a iluminatului public.
	Acceptată parțial
	Prioritate legată de siguranța cetățenilor.

	13
	Sondaj online - satul Răscăieții Noi
	Iluminatul public trebuie asigurat echitabil și în Răscăieții Noi.
	În satul Răscăieții Noi, 2 respondenți au indicat această problemă.
	Se recomandă includerea străzilor din Răscăieții Noi în inventarierea pentru iluminat și în programul de extindere/mentenanță.
	Acceptată parțial
	Realizarea depinde de buget și soluția tehnică aleasă.

	14
	Adunări publice
	Este nevoie de transport public regulat către centrul administrativ și servicii.
	La ședința din 08 iulie și la adunarea din Răscăieți s-a propus organizarea transportului spre centrul administrativ. A fost discutată și posibilitatea modificării rutei Răscăieți - Ștefan Vodă astfel încât să tranziteze satul Slobozia.
	Se recomandă examinarea rutelor existente, consultarea operatorilor și stabilirea unei soluții minime de transport pentru zilele de audiență, servicii și deplasări necesare.
	Acceptată pentru analiză
	Este important pentru persoane fără transport propriu și pentru vârstnici.

	15
	Adunări publice
	Comuna Răscăieți trebuie să fie reprezentată corect în viitoarea UAT.
	În satul Răscăieți s-a exprimat temerea că localitatea ar putea pierde influență în deciziile viitoarei UAT. Aceeași preocupare apare și în concluziile adunării din Răscăieții Noi.
	Se recomandă mecanisme clare de consultare a satelor Răscăieți și Răscăieții Noi înaintea deciziilor importante, inclusiv ședințe publice, informări și includerea priorităților locale în planuri.
	Acceptată pentru informare
	Reprezentarea se stabilește conform legii, dar consultarea locală poate fi organizată continuu.

	16
	Adunări publice
	Procesul trebuie comunicat deschis, ca oamenii să nu creadă că deciziile sunt deja luate.
	Unii participanți au spus că informațiile nu sunt prezentate integral și au întrebat dacă deciziile sunt deja luate.
	Se recomandă publicarea documentelor principale, a rezultatelor consultărilor, a tabelului de sinteză și a explicațiilor privind pașii următori.
	Acceptată
	Transparența reduce neîncrederea și tensiunile în comunitate.

	17
	Ședința din 08 iulie
	Angajații primăriei și serviciile existente trebuie tratate corect în procesul de reorganizare.
	La ședință s-a întrebat dacă angajații primăriei își vor păstra locurile de muncă după amalgamare.
	Se recomandă explicarea faptului că organizarea personalului se va face conform legii și necesităților noii UAT, cu examinarea posibilităților de reîncadrare și continuitate a serviciilor.
	Explicată
	Nu se pot promite funcții înainte de aprobările legale, dar trebuie asigurată comunicarea corectă.

	18
	Viziune / adunări publice
	Serviciile sociale și medicale trebuie să rămână accesibile în localitate.
	Viziunea menționează OMF Răscăieți, oficiu de sănătate în Răscăieții Noi, servicii sociale și Casa de ocrotire „MEU RUT”. În răspunsuri se menționează persoane vârstnice, persoane cu dizabilități și persoane care se deplasează greu.
	Se recomandă menținerea accesului local la servicii sociale și medicale, cu coordonare mai bună pentru persoanele vulnerabile.
	Acceptată
	Tema se leagă de transport, drumuri și puncte locale de servicii.

	19
	Adunarea Răscăieții Noi
	Proiectul de alimentare cu apă din Răscăieții Noi trebuie finalizat și pus în funcțiune.
	În adunarea din Răscăieții Noi a fost discutat proiectul „Construcția sistemului de alimentare cu apă”, aflat în etapa finală, inclusiv recepția lucrărilor și conectarea gospodăriilor.
	Se recomandă monitorizarea recepției, informarea publică privind conectarea și includerea finalizării proiectului în lista priorităților locale.
	Acceptată
	Proiect important pentru accesul la apă potabilă în Răscăieții Noi.

	20
	Viziune / GLC
	Canalizarea și epurarea trebuie pregătite pe etape.
	Viziunea indică lipsa serviciului de canalizare și necesitatea unor soluții etapizate pentru zonele dense și instituțiile publice.
	Se recomandă pregătirea documentațiilor tehnice, identificarea surselor de finanțare și prioritizarea instituțiilor publice și zonelor cu risc.
	Acceptată parțial
	Investiție mare, care necesită proiectare și finanțare separată.

	21
	Adunarea Răscăieții Noi
	Proiectul DAR 1+3 privind infrastructura de agrement trebuie clarificat și continuat dacă este susținut de comunitate.
	La adunarea din Răscăieții Noi s-a discutat proiectul aprobat pentru finanțare și participanții au susținut continuarea procedurilor.
	Se ia act de susținerea exprimată. Proiectul trebuie implementat cu informare publică, clarificarea terenului și respectarea condițiilor programului.
	Acceptată
	Subiect local important, legat de agrement și implicarea diasporei.

	22
	Răscăieți / Răscăieții Noi
	Necesitățile comunei Răscăieți trebuie incluse separat în Viziune și în planul investițional.
	La ambele adunări s-a solicitat includerea necesităților și proiectelor prioritare ale comunei Răscăieți, inclusiv ale satului Răscăieții Noi, în documentele viitoarei UAT.
	Se recomandă ca Viziunea să aibă secțiuni clare pentru Răscăieți și Răscăieții Noi: salubrizare, drumuri, iluminat, apă, canalizare, transport și acces la servicii.
	Acceptată
	Se evită impresia că localitățile mici sunt neglijate.

	23
	GLC / consultări publice
	Rezultatele consultărilor și tabelul de sinteză trebuie publicate.
	La adunările din 12 iulie s-a cerut publicarea rezultatelor consultărilor și a tabelului de sinteză. GLC a aprobat modelul de tabel și centralizarea tuturor propunerilor.
	Se recomandă publicarea/afișarea sintezei după centralizare și anexarea acesteia la dosarul consultării publice.
	Acceptată
	Este necesar pentru transparența decizională.

	24
	Concluzie de lucru
	Sinteza trebuie folosită la definitivarea Viziunii și a proiectului de decizie.
	Problemele principale sunt salubrizarea, drumurile, iluminatul, accesul la servicii, transportul, apa, canalizarea, reprezentarea și informarea publică.
	Se recomandă anexarea prezentei tabele la dosarul consultării publice și folosirea ei la ajustarea Viziunii și a proiectului de decizie privind amalgamarea voluntară.
	Acceptată
	Document de lucru pentru etapa finală a consultărilor.


Concluzie
În procesul de consultare publică desfășurat în comuna Răscăieți, care include satele Răscăieți și Răscăieții Noi, au fost înregistrate în total 186 de participări/răspunsuri. Dintre acestea, 56 reprezintă răspunsuri colectate prin fișierul Excel actualizat al chestionarului online, iar 130 reprezintă participări consemnate în cele trei ședințe/adunări publice documentate. Aceste cifre reflectă participările și răspunsurile notate în materialele de consultare, fără a fi tratate ca persoane unice.
Potrivit răspunsurilor online, 39 de respondenți au indicat că locuiesc în satul Răscăieți, 10 respondenți au indicat că locuiesc în satul Răscăieții Noi, iar 7 respondenți au menționat că sunt originari din localitate. La nivelul întregului chestionar, cele mai frecvent semnalate probleme se referă la salubrizare și gestionarea deșeurilor – 23 de răspunsuri, drumurile locale – 16 răspunsuri, iluminatul public – 12 răspunsuri, precum și alte probleme punctuale – 5 răspunsuri.
Analiza pe localități arată că, în satul Răscăieți, locuitorii au pus cel mai mare accent pe necesitatea organizării mai bune a serviciului de salubrizare, dar au menționat și lipsa iluminatului public în unele sectoare, precum și starea drumurilor. În satul Răscăieții Noi, principala preocupare exprimată ține de drumurile locale, urmată de salubrizare și iluminat public. La întrebarea privind amalgamarea voluntară, 44 de respondenți online au răspuns „Da”, 7 au răspuns „Nu”, iar 5 au răspuns „Nu știu / Nu pot aprecia”.
Discuțiile din cadrul adunărilor publice au arătat că locuitorii nu resping ideea cooperării și a amalgamării, dar solicită garanții clare privind modul în care va funcționa viitoarea UAT. În special, participanții au insistat ca serviciile publice de bază să rămână accesibile în localități, comuna Răscăieți să fie reprezentată corect în procesul decizional, proiectele deja începute să fie continuate, iar problemele concrete ale satelor Răscăieți și Răscăieții Noi să fie reflectate în Viziune și în planificarea investițiilor viitoarei UAT amalgamate.

